伊能靜自爆愛上秦昊原因 結婚9年熱度未減
2024年04月25日 12:01
東網電視
更多新聞短片
女星伊能靜2009年與藝人庾澄慶離婚,並於2015年下嫁年輕10歲嘅內地男星秦昊,多年來2人感情穩定又甜蜜。而日前,伊能靜為秦昊新戲《哈爾濱一九四四》做宣傳,更感性發文表示自己當初認識秦昊時感覺對方相當迷人,即使如今2人已經結婚9年,但秦昊對佢嘅魅力仍絲毫未減。
日前,伊能靜喺社交網發文為秦昊新戲宣傳,提到自己啱啱識秦昊時對方先35歲:「那時的他有點狂,對表演有近乎虔誠的信仰;那時候的樣子,我承認:很迷人」至於秦昊拍攝期間從微肥變瘦,伊能靜更大讚:「每次回來都帥我一臉,彷彿初相識時他的35歲。」並強調依家嘅秦昊已經唔係當初嘅秦昊:「從演各種極端角色、喜歡挑戰到上癮;到愈來愈趨向角色生活化,放棄表演的痕迹和設計:他不要舞台,只要真實」更透露秦昊為咗擁有「真正嘅生活」,鮮少過所謂嘅「明星日子」,唔鍾意參加活動、應酬等,亦盡量避免消耗表演嘅人事物,2人相識11年間每日都係:「牽手散步、看電影讀書,聊一晚的天,喔!還多了個陪伴女兒。」